### Harmonie-együttes, Harmoniemusik
A tisztán rézfúvósokból álló fúvósegyüttessel szemben vegyes összetételű, fa- és rézfúvósokból álló együttes. Elsősorban katonazene előadására, a német hadseregnél a 18. század második felében alakult ki. Az 1770-es években elterjedt szokásos összeállítás: 2 oboa, 2 klarinét, 2 kürt és 2 fagott. Ettől eltérő (5, 6, 7, 9, 10 tagú) együttesre is komponáltak, a 2 oboa, 2 kürt és 2 fagott összeállítás szintén gyakori volt. Az első ilyen együttesre szánt kompozíciók Joseph Haydn és Mozart műhelyéből kerültek ki. SÁ