### Tanulmányi Alap
Mária Terézia által 1780-ban létesített alapítvány a feloszlatott jezsuita rend magyarországi vagyonából. Az alap célja katolikus jogakadémiák, középiskolák és tanítóképző intézetek fenntartása és segélyezése volt. Kezelését a királynő a Helytartótanács egyházügyi bizottmányára bízta, 1867 után pedig a vallás- és közoktatásügyi minisztérium kezelte. A kezelést egy főpapokból és katolikus világiakból álló felügyelő- és ellenőrző bizottság ellenőrizte. 1948-ban megszüntették illetve állami tulajdonba vették. Az alap vagyona az 1910-es években meghaladta az 50 millió aranykoronát, az 1930-as években pedig 18 millió pengő körül volt. KL