### Otrokócsi Foris Ferenc (Otrokocs, 1648 - Nagyszombat, 1718)
Író. 1674-ben az ellenreformáció vésztörvényszéke várfogságra, majd gályarabságra ítélte. Ez az élmény lett életművének legfontosabb ihletője, majd hitében megingott, s intellektuális válságában katolizált. Látomásos, bonyolult prédikációi a barokk imádságstílust követik (Apocalyptica tuba quinta, Amszterdam, 1690). Nagy apparátussal megírt történelmi művei a választott nép elképzeléséből kiindulva a magyarság őstörténetét és nyelvrokonságát vizsgálják, amelyben felveti a hun-magyar rokonságot is (Origenes Hungaricae 1-2, Franeker, 1693). UG