### Czvittinger Dávid (Selmecbánya, 1675 - Selmecbánya, 1743)
Lexikonszerző, bibliográfus. Fő műve: a Specimen Hungariae Literatae (Lipcse-Frankfurt, 1711) az első magyar írói lexikon és bibliográfia. Gyűjtő munkáját a német irodalomtörténet-írás elmarasztaló véleménye inspirálta a magyar tudományosságról. Műve mintegy 270 író, tudós, műpártoló adatait tartalmazza. Szócikkeiben számos korszerű gondolatot vetett fel pl. a finn-magyar nyelvrokonságot, a magyar nyelv művelésének programját. UG