### jezsuita rend, jezsuiták
A Jézus Társaságot Loyolai Szent Ignác (1491-1556) alapította. A szerzetesrend azzal a céllal alakult, hogy az erősen lesüllyedt egyházi életet az egyéni életszentség, a tudomány és apostoli buzgóság eszközeivel, s a kor igényeinek megfelelően minden irányban megújítsa és fellendítse. A jezsuiták feladata, hogy "a hit védelmén és terjesztésén, és a lelkeknek a keresztény hitéletben való előbbrevitelén fáradozzanak". Szent Ignác szobra egészen 1785-ig várvédő céllal ott őrködött Buda főterén. Képét a budai szobák ajtajára, házak kapujára is kifüggesztették. Úgy vélték, hogy elűzi a sötétség hatalmait. A "szent Ignác vizét" pedig testi-lelki bajok orvoslására , és számos más bajelhárító céllal használták, így pl. vetéseket pusztító egerek ellen a földet locsolták vele. TI