### febronianizmus
Nikolaus Johann von Hontheim trieri püspök 1763-ban Febronius álnéven könyvet adott ki Az egyház helyzetéről és a római püspök törvényes hatalmáról címen. Ebben kifejtette, hogy a pápák az idők folyamán az eredetileg a püspököket megillető jogok nagyrészét elbitorolták. Ezeket a jogokat vissza kell adni a püspököknek, s helyre kell állítani a püspökök és a zsinatok eredeti hatalmát, azaz vissza kell térni az egyház ősi állapotához. A könyv nagy hatást gyakorolt az államnak az egyház feletti hatalmát erősíteni, a pápa jogkörét gyengíteni kívánó uralkodók és kormányok körében, s történeti, jogi érveket nyújtott az államegyházi törekvések számára. Hontheim munkáját bécsi kormánykörökben is lelkesen olvasták, s fontos szerepe volt a jozefinista egyházpolitika kialakulásában. KL