### Martinelli, Anton Erhard (Bécs, 1684 körül - Bécs, 1747)
Olasz felmenőktől származó osztrák építész, Fischer von Erlach és Hildebrandt mellett a bécsi barokk legjelentősebb mestere. Több ausztriai és morvaországi kastély tervezője. Magyarországon Eszterháza első kastélyát, Csáky Imre magyarbéli és az Esterházyak cseklészi kastélyát tervezte. 1727-ben császári építésszé nevezték ki, e minőségében vett részt a pesti Invaliduspalota munkálataiban. JKJ