### erdélyi triász
Három Bécsben és Rómában tanult görögkatolikus pap - Samuil Micu-Klein (1746-1806), Gheorghe Sincai (Sinkai György, 1754-1816) és Petru Maior (Major Péter, 1760-1821) -, akik az 1780-as években többféle változatban megírták a dákorománok, vagyis az "oláhok" (Valachi) történetét, elkészítették a dákoromán nyelv nyelvtanát. Az addig használt cirill írás helyett áttértek a latinbetűs írásra, s a román nyelvet "latinizálták", vagyis megtisztították a történelem folyamán belekerült idegen, főként szláv elemektől. A felvilágosodás szellemében igen fontosnak tartották a népművelést, s Erdélyben egy sor román népiskolát szerveztek. KL