### portaszám (latin porta)
Elnevezése (tk. kapu) utal az I. Károly király idején bevezetett kapuadóra. A 18. században az adókivetés alapja. Az országgyűlés az országos adót az egyes megyék portaszámai szerint osztotta fel. A megyei portaszámot a jobbágyok vagyontárgyainak alapján összeállított rovás- (dica) jegyzékek alapján állapították meg. Az összeírás falvanként és jobbágyonként készült. Pest megyében 2 személy, 2-4 igásökör, 2-4 hátasló, 2-4 fejőstehén, 30 juh vagy kecske, 30-60 pozsonyi mérő búza vagy rozs, 20-30 urna bor, 30 kaptár méh tett ki 1-1 dicát. BJ