### Hell Miksa (Selmecbánya, 1720 - Bécs, 1792)
Csillagász. Felvidéki bányászcsaládból származott. Jezsuita szerzetes lett, tanulmányait a rend iskoláiban végezte. 1755-ben meghívták a bécsi csillagvizsgáló igazgatójának és a bécsi egyetem mechanika professzorának. E minőségében ő irányította az egri, budai, nagyszombati és kolozsvári csillagvizsgálók építését. 1757-ben alapította az Ephemerides Astronomicae című tudományos folyóiratot. Az 1769-es esztendőben a Vénusz bolygó útjának megfigyelésére és a newtoni égi mechanika igazolására szervezett megfigyelés-sorozatra VII. Krisztián dán király meghívta őt Vardőbe. A megfigyelések után Hell számítási bizonyultak helyesnek a Nap-Föld távolság meghatározásában. Erre az útjára elkísérte Sajnovics János, aki itt tett megfigyelései alapján a lapp-magyar nyelvrokonságot vallotta. UG