### Dorffmeister, Stephan (Bécs, 1725 körül - Sopron, 1797)
Osztrák származású, Magyarországon letelepedett festő. A bécsi akadémián tanult, majd 1762-ben Sopronba költözött. Termékeny munkásságának színtere a Dunántúl. Számos oltárképet és freskót készített, köztük magyar történelmi eseményeket felvonultató kompozíciókat (A szentgotthárdi csata, Szentgotthárd, ciszterci templom, 1784; A mohácsi csata, Mohács, püspöki palota, 1787; A szigetvári csata, Szigetvár, plébániatemplom, 1788; Szent István megalapítja a pannonhalmi apátságot, Szombathely, székesegyház, 1791; A szentgotthárdi monostor története, Szentgotthárd, ciszterci apátság, 1795-1796). JKJ