### porció (latin rész) A lakosság (többnyire a parasztság) által a beszállásolt katonaság számára biztosított ellátás. Napi adagját pontosan előírták, értékét a katonai adóba számították be. A gyakorlatban számtalan konfliktus okozója, mivel a beszállásolt katonák rendszerint több és jobb minőségű ellátást követeltek, mint amit a gazda biztosítani tudott, értékét ugyanakkor a katonaság által megállapított kényszer- (a piaci árnál alacsonyabb) árfolyamon számolták be az adóba. BJ