### Bod Péter (Felsőcsernáton, 1712 - Magyarigen, 1769)
A református egyháztörténet-írás és a magyar irodalomtörténet-írás nagy alakja. Történeti művein kívül szépirodalmi alkotásai is jelentősek. Szent Hilárius (Nagyszeben, 1760) című könyve világi tárgyú szórakoztató olvasmány, kérdések és feleletek formájában szól érdekes és tanulságos témákról. Bod Péter számos irodalmi alkotást rendezett sajtó alá, többek közt Bethlen Kata Önéletírását. Tudományszervező törekvéseiben nagy szerepet kapott a magyar nyelv művelése: új magyar nyelvtan kiadását tervezte, de csak Pápai Pariz magyar-latin szótárának kibővített változatát tudta megjelentetni, s levelezésében felmerült a magyar tudományos társaság felállításának gondolata. ÁP-SzJú-UG