### Hungarus
A magyarországon élő, de nem magyar anyanyelvű értelmiségiek - főként külföldi tanulmányaik során - előszeretettel nevezték magukat Hungarusnak, vagyis magyarországinak, a Magyar Királyság lakosának. Ez a megnevezés kifejezett egyfajta kötődést az országhoz, annak hagyományaihoz és történelméhez. A pietista központokban nevelkedett honi értelmiség egy része a Hungarus-értelmiség soraiba tartozott. Bod Péter írói lexikonában ekként ír róluk: (Vagynak ezen magyar tudósok seregekben némelyek erdélyi szász és magyarországi tót nemzetből valók is: de azok mind olyanok, akiktől nem lehet sajnállani a magyar nevezetet. Ugyanis azok magok is magyaroknak vallották az idegen országokban magokat... idegen országbéliektől is magyaroknak tartatnak." ÁP-SzJú