### Francke, August Hermann (1663-1727)
Hallei egyetemi tanár, a pietizmus legnagyobb hatású egyénisége, kiváló szervező. A dogmamentes, elmélyült vallásosság és a praktikus tudományos szemlélet meghonosítója a német értelmiség széles köreiben. Hallei oktatási komplexumában nevelkedett a 18. századi pietista értelmiség színe-java, köztük nagyon sok magyar is. Ilyenformán Francke közvetlen hatást gyakorolt a magyar művelődésre. Ez a hatás széles körökben volt érezhető a 18. század első felében. ÁP-SzJú