### mendika
A latin mendikus kolduló, kéregető szóból. Mendikálás: köszöntés; mendikálni: énekelve köszönteni adománygyűjtő céllal, főleg a karácsonyi ünnepkör idején. A néphagyományban fennmaradt mendika neve ezért karácsonyi mendika is. A köszöntést mendikálók (főleg fiatalok, illetve gyerekek) végezték. A kifejezések napjainkig fennmaradtak ott, ahol a szokást századunkban még gyakorolták, így elsősorban a Csallóközben, egyes palóc területeken és Nyugat-Erdélyben. TL