### toronyzenész
A szabad királyi városok a toronyzenészeket (tornyosokat, városi trombitásokat) eredetileg a város tornyában való őrködés, tűz- és időjelzés céljából alkalmazták. A jeladás általában hangszerrel (trombita, dob) történt, ezért kettős szerepkört (őr és muzsikus) töltöttek be. Később (a nagyobb városokban) egyre inkább a hangszeres szolgálat került előtérbe: már elsősorban városi zenészek voltak, akik a városi ünnepségeken, plébániatemplom (és más templomok) istentiszteletein hangszeresként rendszeres szolgálatot láttak el, és nemcsak trombitán, hanem egyéb hangszereken (pl. hegedű) is játszottak. SÁ