### Linné, Karl von (1707-1778)
A 18. század legjelentősebb biológusa, svéd egyetemi tanár. A Systema Naturae (1735) című könyve a növény- és állatvilág átfogó rendszerezésén túl - a kor felfogásának megfelelően - az ásványtant is tartalmazta. Az osztályokba, rendekbe, fajokba és változatokba sorolt növényeket és állatokat alaktani jegyek (pl. a porzók, bibék száma) alapján különböztette meg - a törzsfejlődést természetesen még nem ismerhette. Először alkalmazta a növények kettős elnevezését. Teológiai töltetű fajelméletében (Philosophia botanica) a fajok örökkévalóságát hirdette. ÁP-SzJú