### rendi nemzet (latin natio)
A rendi felfogás értelmében csak a nemesek voltak a magyar nemzet (natio Hungarica) tagjai, de ők etnikai származásuktól és anyanyelvüktől függetlenül. A szlovák és a román nemes is a natio Hungarica tagja volt, de magyar jobbágy és városi polgár nem. Erdélyben három rendi nemzet volt: a magyar, a székely és a szász. Ők voltak képviselve az erdélyi országgyűlésen. A rendi nemzet nem nyelvi-etnikai tényeken hanem jogi helyzeten és kiváltságokon alapult. A magyar korona országaiban elismert rendi nemzet volt még a horvát (natio Croatica), amely ennek megfelelően területi önkormányzattal rendelkezett. A Magyarországon, a dunántúli megyékben élő horvát nemes nem a horvát rendi nemzet, hanem a natio Hungarica tagja volt. KL