### Kaunitz, Wenzel Anton (1711-1794)
Maximilian Ulrich Kaunitz gróf, morva családból származó birodalmi kancellár és Maria Rietberg grófnő fia, 1764-től Kaunitz-Rietberg hercege. Halléban és Lipcsében folytatott egyetemi tanulmányait követően németországi, németalföldi, itáliai és franciaországi utazást tett. A bécsi udvar birodalmi tanácsosa, majd torinói és párizsi követe lett. 1753-tól pedig államkancellár ugyanott. Utóbbi hivatali működése során a Habsburg birodalmi felvilágosult abszolutizmus számos kormányzati reformját dolgozta ki. KJ