### Padányi Bíró Márton (1693-1762)
A nagyszombati jezsuitáknál nevelkedett egyházi író, veszprémi püspök. A protestánsok elszánt ellenfele és üldözője, a katolikus "restauráció" egyik élharcosa. A hazai protestantizmus teljes kiirtását célul kitűző könyvét (Enchiridion de fide, 1750) Mária Terézia betiltatta. Mária Terézia korának egyik legjellegzetesebb egyházi szónoka. Többnyire magyar nyelvű szentbeszédeit ünnepélyes pompa, barokk tekervényesség és tömény allegorizmus jellemzi. ÁP-SzJú