### Batthyány Lajos gróf (1696-1765)
Batthyány Ádám gróf és Strattmann Eleonóra grófnő fia, a Strattmann-hitbizomány örököse, királyi főpohárnokmester, Zala vármegye főispánhelyettese, 1732 és 1746 között magyar kancellár, 1751-től nádor. A német-római birodalmi grófi cím birtokosa. Politikusként Mária Terézia híve volt, de élete alkonyán az adóemelés és a jobbágyság helyzetének rendezése kérdésében szembekerült a királynővel. Mivel birtokai a súlyos földesúri terhek miatt jobbágyi elégedetlenség színterévé váltak, maga az uralkodónő vizsgáltatta ki az onnan az udvarhoz eljutott jobbágypanaszokat. KJ