### erdőrendtartás
1770-ben kiadott erdőrendtartásában Mária Terézia erdőfelügyelő alkalmazására hívta fel a vármegyéket, a kamarai birtokoknak és szabad királyi városoknak viszont elrendelte, hogy erdeikből tiltsák ki a kecskéket, méressék fel és osszák vágási szakaszokra az erdőket. A kivágott részeken magfák hagyásával, magvetéssel vagy csemete ültetéssel gondoskodjanak az erdő felújításáról. A rendelet megvalósítását gátolta, hogy az erdészeti faipari oktatás csak 1770-ben indult a selmecbányai bányászati akadémián, az erdőfelügyelő, a térképészek alkalmazása jelentősen növelte a költségeket, illetve az, hogy a magánföldesurak nem engedtek beleszólást erdeik kezelésébe. KGy