### Meytens, Martin van (Stockholm, 1695 - Bécs, 1770)
Svéd származású, Ausztriában működő festő. Előbb Angliában dolgozott, ahol nagy hatással volt rá van Dyck elegáns portréfestészete, majd Párizsban divatos miniatűrfestőként működött. Drezdai, velencei, római és firenzei tartózkodás után, 1730-ban Bécsben telepedett le. Hamarosan udvari festővé, 1759-ban az akadémia igazgatójává nevezték ki. Magasrangú modelljeit, a császári család, az osztrák és a magyar arisztokrácia tagjait kissé merev beállításban, de az öltözékek virtuóz anyagábrázolásával örökítette meg. JKJ