### Barcsay Ábrahám (Piski, 1742. február 2. - Csóra, 1806. március 3.)
Erdélyi fejedelmi család sarja. 1762-ben kerül a bécsi testőrségbe, 1767-ben átlép a katonasághoz, Sziléziában, Magyarország több helyén állomásozik. Barátságot köt Orczy Lőrinccel és Ányos Pállal. Katonáskodása idejére esik a verseiben is megörökített titkolt szerelme barátja, Radvánszky János felesége, Prónay Éva iránt. 1788-ban megházasodik, birtokain él. Az 1790-es évek elején részt vesz az erdélyi politikai mozgalomban, az országgyűlés reformterveit dolgozzák ki. Bécsbe rendelik, vizsgálati fogságban tartják Laibachban. Betegségére hivatkozva szabadságot kér, nem tér vissza. Az ellene indult eljárást felesége közbenjárására szüntették meg. Birtokán élt haláláig. MM