### villával rakott sárfal Készítése során a megnedvesített agyagot (földet) szalmával összekeverik, majd a laza masszát villával rakják az építendő fal hosszában, egyszerre mintegy 30-50 cm-es magasságban. Ezt néhány napos száradás követi, amely után újabb réteg következik, majd újabb száradás. Az elkészült falba rendszerint utólag, ásóval, fejszével vágják bele az ajtó- és ablaknyílásokat, ekkor történik a fal egyenesre faragása is ugyanezen eszközökkel. KGy