### pestisszentek
Azoknak a szenteknek az összefoglaló neve, akiket járványos megbetegedések, így a pestis, kolera, s egyéb járványos betegségek elleni védekezésül tisztelnek. Szent Fábián, Sebestyén, Rókus, Rozália. A 18. századtól a járványok emlékére, illetve fogadalomból emelt szoborcsoportok országszerte megtalálhatók. E szobrokat a város vagy faluközösség a fogadott ünnep napján (járványveszély elmúltának napja) ünnepélyesen körmenetben szokta fölkeresni, ott imádkoztak, énekeltek. TI