### Werner, Joseph Gregor (Ybbs a.d. Donau, 1693 - Kismarton, 1766)
Fux-tanítványként számontartott tehetséges kontrapunktista. 1728-tól haláláig Joseph Haydn elődjeként a kismartoni Esterházy-udvar karmestereként működött, ahol magas színvonalú egyházzenei gyakorlatot tartott fenn. Művei közül is elsősorban egyházi kompozíciói jelentősek: több mint 40 miséje, 3 requiemje, számtalan kisebb egyházi műve (pl. kb. 75 Mária-antifóna). Műveinek másik jelentős csoportját a nagypéntekenként előadott oratóriumok alkotják (összesen 19 mű). Életében csak osztrák-délnémet népies dallamokat felhasználó zsánerdarabjai jelentek meg nyomtatásban, de Haydn 1804-ben Bécsben hat oratórium-előjátékát is kiadatta. SÁ