### Rájnis József (Kőszeg, 1741- Keszthely, 1812)
Dunántúli német polgári családból származott, latinul is előbb tanult meg, mint magyarul. 1757-ben lépett be a jezsuita rendbe, több helyen tanított bölcseletet, költészettant, természettudományokat. A jezsuita rend feloszlatása után a Dunántúl több helyén lelkész, majd a keszthelyi mezőgazdasági főiskolán, a Georgiconban oktató, felügyelő. Ő kísérletezett először a költészetben az antik versmértékkel, verseskötete már készen volt, de ő vallotta a horatiusi elvet, s még kilenc évig csiszolta munkáját, így Baróti Szabó megelőzte a nyomtatásban. Magyarra fordította Vergilius pásztori költeményeit, az eclogákat, s nagy mezőgazdasági munkáját, a Georgicont. MM