### vadember
A felvilágosodott regényes oktatóművek kedvelt fogása, hogy a társadalom, a szokások visszásságait egy másik, egyszerűbb, természetesebb kultúrából jövő ember látja meg és ítéli meg elfogulatlanul. Montesquieu: Perzsa levelek (1721) című művében a civilizált világba érkező perzsák mondanak gunyoros bírálatot az erkölcsről, az intézményekről. Voltaire: A vadember című mintaadó regényében (1767) a modern világba vetődő húron éli végig annak fonákságait, szerelme meghiúsításától a börtönökön át a filozófussá válásig. MM