### Gvadányi József (1725-1807)
Olasz eredetű családból származott. Katonai pályára lépett, Európa különböző hadszínterein harcolt, majd Erdélyben, Galíciában állomásozott. 1783-ban szerelt le, szakolcai házában élt, gazdálkodással, irodalmi tevékenységgel töltötte idejét. Írt vidám elbeszélő költeményeket a társasági életről meglehetősen vaskos humorral, legismertebb közülük A pöstyéni förödés (1787). Írt egy politikai művet is az 1790-es országgyűlésről, hosszabb elbeszélő költeményt Rontó Pálról. Szabadon fordította Voltaire XII. Károlyról szóló történeti életrajzát. MM