### tanító mese
Elsődleges célja valamely erkölcsi vagy gyakorlati tanulság hirdetése, prózai vagy verses formában. A 18. századi írók a verses mesét kedvelték. Terjedelme rövid, csattanóra: hatásos tanulság-mondásra épült. Gyakori volt az állatmese, ezekben társadalmi igazságokat is megfogalmaztak (pl. a szabadságról, a szegénységről-gazdagságról). Önálló versesköteteket adott ki meséiből 1788-ban Péczeli József (Haszonnal mulattató mesék), hatásos meséket írt Ráday Gedeon, Virág Benedek, Kazinczy pedig Herder mitológiai tárgyú meséit (paramithionjait) fordította. MM