### hosszúágas-félágas-ollóágas
Hosszúágasnak a tető csúcsáig nyúló, vaskos, földbeásott oszlopot nevezzük. Több ilyen ágas tartja a tetőgerinc hosszában végignyúló gerendát, a szelement. A félágast nem ásták a földbe, hanem a fal tetejére helyezett vízszintesen felvő gerendára, vagy csak a fal tetejére támaszkodott. Az ollóágas kinyitott ollóra emlékeztető két hosszú szára szintén a falon, vagy a falra vizszintesen helyezett gerendán, vagy pallón nyugszik. A két szár összekapcsolási pontja fölötti rész rövid, 20-30 cm-es, ez fogja közre és ez rögzíti a szelement. KGy