### collegium musicum
Zenebarátok egyesülete társasági zenélés céljából. Tagjai polgári zenebarátok, egyetemisták, alkalmilag hivatásos zenészek. Az első collegium musicum 1660-ban Hamburgban jött létre, és az intézmény a német hagyományú országokban fontos szerepet játszott a nyilvános hangversenyélet előkészítésében. A collegium musicum Magyarországon is a német orientációjú városi kultúrához kapcsolódott, az első ismert a brassói Collegium Musicum (1767-1785). Másik értelemben: zenés rendezvény, privát vagy nyilvános koncert elnevezése. SÁ