### nyílhúzás Sorsolás, a szántóföldek és rétek újraosztásának módja a jogosultak között. Nevezik még nyílvonásnak, nyílvetésnek, nyilas osztásnak. A kifejezés az eljárás eredeti formájának az emlékét őrzi, amikor egy-egy nyílvesszőre rótták fel az egyes földdarabok jelét, majd az érintettek húztak az egybefogott nyílkötegből. A nyílhúzásra az első adatunk a 11. századból való. A sorsolás módja később megváltozott, de az elnevezése nem. KGy