### franciakert
Nagyobb kiterjedésű, általában kastélyhoz vagy palotához kapcsolódó, a geometria és a szimmetria rendezőelve szerint kiépített kert. Szabályos mintákba rendezett pázsitmezők és virágágyak, tengelyszerűen futó utak, szökőkutak, vízmedencék, szobrok és pavilonok jelentik fő alkotóelemeit. Geometrikus alaprajzú kertek már az itálai renszánsz villák közelében is megjelentek, a műfaj igazi megteremtője azonban a 17. századi francia kertművészet. A 18. század második felében a szabad természetet idéző, vadregényes angolkert (tájkert) szorította háttérbe. JKJ