### Orczy Lőrinc (Tarnaőrs, 1718-Pest, 1789)
Az ország egyik leggazdagabb főura, művelt mecénás. Kiváló katona is volt, a hétéves örökösödési háborúban harcolt Drezdánál, Berlinnél, több hazai állomáson szolgált. Leszerelése után birtokain gazdálkodott. A Tisza szabályozásának kormánybiztosa volt, majd pesti, tarnaörsi házában élt. Széleskörű olvasottsággal rendelkező, szeretetreméltó egyéniség, kiterjedt irodalmi kapcsolatai voltak. A szerveződő Hazafiúi Magyar Társaságnak ő lett volna az elnöke. Személyes barátságban volt Barcsay Ábrahámmal, Bessenyeivel, Batsányi egyik fiának nevelőjeként élt házában egy esztendeig. Halálát valamennyi író versekben siratta. Verseit Révai Miklós adta ki 1789-ben. MM