### bordal vagy ivónóta
A Dunántúlon duss, dussoló néven ismert: főleg férfiak által énekelt, ivásra biztató dalok, annak jeleként, hogy az ivásnak is keretet adtak a mulatságokban. Lakodalomban ivásra felszólításkor előbb ki-ki elénekelte a maga nótáját, majd annak végén, közös éneklést követően került sor a poharak ürítésére. Ezalatt a zenészek számára gyűjtöttek pénzt. Ivónótáink közt a 18. századból fennmaradt De mit töröm fejemet dallamnak több ivó-szövegű változata él a népzenében (pl. Én is iszom veletek szöveggel). TL