### röpirat
Időszerű társadalmi kérdéseket taglaló mű, vitastílusban. A retorika szabályai szerint építik fel, célja a vélemények közvetlen formálása. A felvilágosodás korának fontos műfaja. Bessenyei röpiratai mellett híres volt Báróczi Sándor Védelmeztetett magyar nyelv című vitaírása (1790), majd 1808-ban Kazinczy Ferenc: A tübingai pályairat, mindkettő a magyar nyelv jogosságát, állami nyelvvé tételét bizonyította. Kazinczyé provokatív pályázatra készült: általa akarták megtudni, kik az ellenzői az akkor még hivatalos német nyelvnek. MM