### Hildebrandt, Johann Lucas von (Genova, 1668 - Bécs, 1745)
A bécsi barokk építészet legnagyobb alkotóinak egyike. Rómában Carlo Fontanától tanult, az 1690-es években hadmérnökként került kapcsolatba Savoyai Jenővel. A herceg megbízásából tervezte első önálló művét, a ráckevei kastélyt (1702). Bécsben főúri paloták (Belvedere, Daun-Kinsky-palota), közigazgatási épületek (kancellária) és a Hofburg tervezője, részt vett a göttweigi bencés kolostor hatalmas együttesének tervezőmunkájában is. Műveiben a francia és az itáliai barokk formakincse és komponálásmódja ötvöződik. JKJ