### transzilvanizmus
A Transsylvania szóból, Erdély latin elnevezéséből ered. A 17. századi Erdélyben alakult, a tartomány különállását elfogadó szellemi irányzat, amely a 18. században a Magyar Királysághoz való visszacsatolást ellenző nézetté fejlődött. Elsősorban az erdélyi magyarság képviselte, de nem volt idegen a szászoktól sem. A 18. század végén a magyar nemzeti mozgalommal párhuzamos fejlődésen ment át, középpontjába az Erdély történeti és kulturális értékeit hangoztató elemek kerültek. BJ