### Mikes Kelemen "édes nénje"
Mikes Törökországi leveleinek "címzettje". Fiktív (kitalált) személy. Alakjának megalkotásával, vagyis a levélíró és a címzett közötti stilizált, irodalmi kontaktus kiépítése által jön létre a mű fiktív világa. Az elképzelt "néne" a kor erdélyi nyelvhasználatának megfelelően ifjú, a levélíróval közel egykorú hölgy, az író Törökországban élő rokona. Mikes fiktív leveleinek évődő hangneme nagyon hasonlít Sévignéné unokatestvérének hangmegütéséhez, aki így szólítja meg híres levelezőpartnerét: "Édes húgom..., aki inkább a kedvesre, mint az unokahúgra emlékeztetsz...). A rodostói bujdosásban elképzelt "édes néne" tehát a társat, a rokont és a reménytelen szerelmet jelentette az író számára. ÁP-SzJú