### pavilon
Az eredetileg "sátor" jelentésű kifejezést a francia barokk kastélyok középső, kupolával fedett részére alkalmazták (az ennek megfelelő korabeli magyar kifejezés: "babilon"). A kupola mellett a magas manzárdtetők is jellemzői a francia kastélyépítészetnek, s az egyes épülettömegek elkülönülő tetőelemekkel való tagolását pavilonos tagolásnak nevezzük. Pavilon alatt a kastélyparkokban álló, elkülönülő, pihenésre, szórakozásra emelt kis épületet is értünk. JKJ