### Regnum Marianum (latin, Mária országa)
Az ellenreformáció kezdetétől fogva terjesztett - erősen propagandisztikus - katolikus koncepció. Eszerint Magyarország Szent István felajánlása nyomán Mária országa lett, és az égi hatalmak különös pártfogásában részesül. A Regnum Marianum-gondolatot számtalan formában megfogalmazó jezsuiták a Habsburg-hű katolicizmus Mária- és Szent István-kultuszát a nemzeti királyság eszméjét hirdető, s némiképp protestáns ízű Mátyás-hagyománnyal állították szembe. Népszerűségére jellemző, hogy a jezsuita rendet betiltó Rákóczi Ferenc sem vonhatta ki magát hatása alól. ÁP-SzJú