### klavír
Billentyűs hangszer 18. századi általános elnevezése. A német szóhasználatban a Clavier általában szintén billentyűs hangszert jelölt, vagy értelemszerűen a szóbanforgó bármely billentyűs hangszerre vonatkozhatott - de a 18. század második felében klavikordot értettek rajta. Korai előfordulásai magyarnyelvű címlapokon: Gáti István, A kótából való klavírozás mestersége (1802), Spech Johann, Hat magyar dal klavír késéréssel, op. 30. (1822). SÁ