### Mányoki Ádám (Szokolya, 1673 - Drezda, 1757)
Magyar festő. Református lelkészcsaládból származott, Észak-Németországban nevelkedett. Előbb német fejedelmi udvarok számára dolgozott, majd hazatérve II. Rákóczi Ferenc szolgálatába állt. Rákóczi hollandiai tanulmányútra küldte, onnan Berlinbe, majd a fejedelem hívására Danzigba ment, itt festette Rákóczi legismertebb arcképét. 1713-ban Varsóban, 1714-ben Drezdában udvari festőként működött. 1724-től ismét Magyaroszágon dolgozott, de életét a szász választófejedelem udvari festőjeként, Drezdában fejezte be. Arcképfestészetére a németalföldi és a divatos francia portréművészet képviselői hatottak, Magyaroszágon működve alkalmazkodott megrendelői provinciálisabb ízléséhez. JKJ