### testőrség
Mária Terézia a magyar protestáns középnemesség megnyerésének céljával hirdette meg 1760-ban. A jelölteket a megyék javasolták. Szolgálatuk nem volt nehéz: őrállás a szobák előtt, kilovagolás, részvétel egyházi szertartásokon, a tanórákra sem volt kötelező járni. Nyelveket tanultak (németet, franciát, olaszt), jogi, történelmi, államismereti, filozófiai tájékozódást szerezhettek, s az udvar világában, a bécsi kulturális életben megismerkedhettek a korszerű európai törekvésekkel. Kevés fizetést kaptak, állandó panaszuk volt, hogy kevés az étel, nincs előmenetel, ezért többen átléptek a katonasághoz. MM