### Fénelon, Francois de Salignac de la Mothe (1651-1715)
Francia író és teológus, kiváló stiliszta. Korábban a katolicizmusra áttért protestánsok nevelésével foglalkozott, később a lánynevelés problémái kötötték le. XIV. Lajos megtette unokája, a későbbi XVI. Lajos nevelőjének. Közeledett a misztikus, spiritualista körökhöz, ám ezek a nézetek az udvar rosszallásával találkoztak, s az írót visszavonulásra kényszerítették. Leghíresebb műve, a Les aventures de Télemaque (1699) Homérosz Odüsszeiájából kiindulva Mentór és Télemakhosz beszélgetésein át fejti ki a jó fejedelem neveléséről vallott nézeteit. A könyvet a 18. században kétszer is magyarra fordították (1755, 1783). ÁP-SzJú