### Borromini, Francesco (Bissone, 1599 - Róma, 1667)
Olasz építész, a római barokk építészet egyik legnagyobb alakja. Lendületes alaprajzi megoldások, mozgalmas felületkezelés, a klasszikus és a középkori díszítőformákat egyéni módon ötvöző részletek jellemzik. Fő művei (valamennyi Rómában): San Carlo alle Quattro Fontane, Sant' Ivo della Sapienza, Sant' Agnese in Agone, Collegio di Propaganda Fide. A 18. századi Közép-Európában továbbélő hatása Johann Lucas von Hildebrandt és Franz Anton Pilgram építészetében mutatkozik. JKJ